Den Vest-Sjællandske Avis, 1830-09-21
J Frankerige selv kæmper Regieringen bestandig mod indvortes Giæringer. - Det hedder fra Ber nu under 1ste Septbr.: at Udsigterne til den udvortes Fred bekræftes fra alle Sider; en faktisk Tilstand er altid en stor Vægt i Politiken, saasnart ikke umiddelbare Jnterresser arbeide derimod. De Franske maae paa deres Side kun sorge for at det beholder sin Rigtighed med denne faktiske Tilstand; thi det er indlysende nok at Faren for Forstyrrelser ligger mere i Frankerige selv end i noget andet Sted. Politiet i Paris har den 9de September maattet afrive en Mængde Plakater, hvorpaa hverken Forfatterens eller Trykkerens Navne stode, hvori Nationalgarderne, Mesterne og Svendene opfordres til at forene sig for at flytte de Deputeredes Kammer. Der er givet Ordre til at arrestere ved formodentlige Forfattere til denne Proclamation. Det Kongelige Tribunal forsamlede sig ved lukkede Dørre for at raadslaae angaaende disse Plakater og har erkiendt, at de besidde Charakteren af et Complot imod Statens Sikkerhed, hvorimod Bladet Revolution har erklæret dem for at være Proclamationer af Folkets Venner (thi paa Plakaten staaer den Overskrift: "Selskabet af Folkets Venner), en agtværdig Forening af over 300 Personer, som forlanger at de Deputeredes Kammer skal ophæves, hvilket vil blive et Centrum for al Enighed. - Jmidlertid har det Kongelige Tribunal samtlet alle sine Kamrere, og anlagt Proces imod Dhrr. Hubert og Thierry, hvoraf den første er Præsident og den anden Sekretair for dette Selskab, ligesom imod dets øvrige Medlemmer; paa Grund af at de have søgt at ophidse Folket til at omstyrte den nærværende Regiering og til Borgerkrig. Kammeret kan desuden ikke blive prorogeret, fordi det kun ville forhindre Processen imod de arresterede Ministre, som føres med megen Virksomhed, og som nu ere satte under et strengere Opsyn Ogsaa er det nødvendigt at Kammeret bliver forsamlet for at skaffe de fornødne Pengereforcer. Hr. Brigode faade ligefrem i Kammeret den 11te September: Vi have udvalgt en Konge og giver et nyt Charte, hvortil vi ikke havde nogen bemyndigelse; men derimod intet af det hvortil vi vare bemyndigede: disse Ord foraarsagede en stor Tumult. Hr. Benjamin Constant trettesatte sin Ven som hører til der liberale Partie, for disse Udtryk Uroelighederne vedbliver i Nimes. Det protestantiske Partie, som nu har faaet Overhaand, har jaget 2000 af sine forbittrede katholske Modstandere ud af Byen, hvilke maae kantonere paa en Slette i Omegnen, nu ere 1800 Soldater blevne paa Dampbaade bragte dertil fra Lyon, og Oberste Lascours har taget strenge Forholdsregler for at vedligeholde Roligheden. - J Rouen er denne bleven tilveiebragt; men der er udgydet Blod. Over 8000 Mand ere under Vaaben; Ophavsmændene ere grebne, de skulle være Roialister. Kong Carl den 10de fører et meget indgetogent Liv; han og Hertugen af Angouleme more sig med Jagten; man veed ikke naar de ville forlade England. Den Kongelige Familie har givet Ordre til at sælge alle de Godser, som den eier i Frankerige. - Man siger at den Russiske Keiser har i et meget naadigt Brev indbudt Hertugen af Ragusa til at gaae i Russisk Krigstieneste. - Jndvaanerne i Liverpool have udstædet en Adresse til Borgerne i Paris, hvori de melde dem at de have aabnet en Subscription for de Saarede i denne Stad. – Man beskylder i England Hertugen af Vellington for at have tilraadet Fyrsten af Polignac det ulykkelige Skridt, som han har foretaget sig; men Bladet Coureren tager ham paa det stærkeste derfor i Forsvar. Man forventer at den næste Parlamentssession vil blive meget interessant og livfuld da en heftig Opposition vil yttre sig deri. - Greven af Nesselrode er afreist fra Berlin og Admiral Codrington fra England til Petersborg. - Den Østerrigske Regiering forstærker betydeligt sine Garnisoner i Jtalien for med Kraft at undertrykke de første Symptomer til Uroligheder